**Dôvodová správa**

**A. Všeobecná časť**

Návrh zákona, ktorým sa mení a dopĺňa zákon č. 300/2008 Z. z. o organizácii a podpore športu a o zmene a doplnení niektorých zákonov v znení zákona č. 462/2008 Z. z. sa predkladá na základe Plánu legislatívnych úloh vlády SR na rok 2010.

V súlade s ustanovením § 8a ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 383/2008 Z. z. môžu orgány štátnej správy poskytovať dotácie len na základe osobitného zákona v rozsahu, spôsobom a za podmienok ním ustanovených alebo ustanovených podrobnejšie iným všeobecne záväzným právnym predpisom vydaným na jeho vykonanie.

Uznesením vlády SR č. 351 z 28. mája 2008 k návrhu zákona, ktorým sa mení a dopĺňa zákon č. 523/2004 Z. z. rozpočtových pravidlách verejnej správy a o zmene a doplnení niektorých zákonov v znení neskorších predpisov, vláda uložila ministrom v úlohe B. 1 legislatívne upraviť poskytovanie dotácií vo svojej vecnej pôsobnosti podľa návrhu zákona do 31. decembra 2010.

Návrh zákona je v súlade s ústavou SR, zákonmi a medzinárodnými dokumentmi, ktorými je Slovenská republika viazaná, ako aj právom Európskej únie.

Návrh zákona má negatívny vplyv na rozpočet verejnej správy, nemá žiadny vplyv na podnikateľskú sféru, sociálne a životné prostredie a má pozitívny vplyv na informatizáciu spoločnosti.